《题南岩寺》
宋代·吕声之

谁把长竿钓巨鱼，至今蹲石倚空虚。
蜂房爱向山崖结，鸟迹疑从海岛居。
入座翠岚生昼寂，夹川红树照春馀。
任公此去三千载，为看芳碑一慨吁。

作者简介：绍兴新昌人，字大亨。以能诗名。师陈傅良而友蔡幼学，同升太学。宁宗嘉定间历官宿松尉、平阳丞，终昭信军节度推官。有《沃洲杂咏》。